Српски језик и књижевност

Наставна област: Међуратна и ратна књижевност

Наставна јединица: ОскарДавичо: „Хана“ (2. час)

**Оскар Давичо**

**„Хана“**

На овом часу упознаћемо се са 9. и 12. песмом из поеме или циклуса „Хана“

Пре тога следи кратак увид у садржај поеме.  
Након иницијалне заљубљености, очараност и љубав лирског субјекта према Хани полако се стишавају и он се окреће ка неким другим мотивима. Окреће се себи и свом статусу у друштву. У њему расте бунт и јављају му се **родољубљива осећања и жеља за социјалном правдом**. Љубав се поново назире, али у виду протеста. Осећа патњу и бол за све претке који су крварили за своју земљу.

Насупрот тој његовој патњи и страху, поново се јавља глас Хане која би да му потисне ове туробне мисли и да му врати жељу за животом и радостима у њему. Али она не успева да сузбије његове емоције и песник свуда само види масакре, гробља, крв, логоре...

**9. песма**

Како одмиче циклус све јачи је **социјални мотив.** Песник дели друштво на две класе: богате „коленовиће” који уживају у свим благодетима овог света и сиромашне „никовиће”, чији је и сам припадник, који не познају страх, пркосни су и жуде за слободом. Песник се не плаши ни смрти, ни крвопролића и спреман је за велика дела.

**12. песма**

Доминира љубавни мотив.   
Да би вољена жена била срећна и имала све, лирски субјекат пристаје да тешко и лоше преузме на себе.

Први стих ове песме „Нек твоје буде све, дај мени суноврате” синтеза је тематског обележја песничког циклуса „Хана”, али и поетички став Давичовог песништва које је названо **суновратизам**.

**Задаци**:

Препознајте форму у којој су испеване 9. и 12. песма.

Каквим стихом је писана „Хана“? Везаним или слободним?

Издвојте за вас најупечатљивије стихове из ове три песме.